###### Projekts

##### Latvijas Republikas Ministru kabinets

2019. gada \_\_\_.\_\_\_\_\_\_\_ Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību**

**Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”**

Izdoti saskaņā ar [Brīvas pakalpojumu sniegšanas likuma](https://m.likumi.lv/ta/id/208269-brivas-pakalpojumu-sniegsanas-likums)   
[22. panta](https://m.likumi.lv/ta/id/208269-brivas-pakalpojumu-sniegsanas-likums#p22) otro daļu, likuma

“Par reglamentētajām profesijām un

profesionālās kvalifikācijas atzīšanu”

36. panta 11. punktu un

56. panta pirmās daļas 2., 3., 4., 5., 6., 7. un 8. punktu

Izdarīt Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” (Latvijas Vēstnesis, 2016, 134. nr.; 2019, 42. nr.) šādus grozījumus:

1. Izteikt 55. punkta ievaddaļu šādā redakcijā:

“55. Saņemot citas dalībvalsts kompetentās institūcijas atsūtīto Eiropas profesionālās kartes pieteikumu no pretendenta, kurš pretendē uz pastāvīgu profesionālo darbību vai īslaicīgu profesionālo pakalpojumu sniegšanu māsas, fizioterapeita vai farmaceita profesijā Latvijas Republikā, Latvijas kompetentā institūcija:”.

2. Aizstāt 55.1. apakšpunktā vārdus “pretendenta mītnes valsts kompetentajai iestādei” ar vārdiem “tās valsts kompetentajai iestādei, kurā pretendentam ir tiesības veikt profesionālo darbību attiecīgajā profesijā”.

3. Svītrot 55.3.3. apakšpunktu.

4. Papildināt noteikumus ar 55.3.1 apakšpunktu šādā redakcijā:

“55.3.1 konstatējot, ka pretendenta iegūtā izglītība un profesionālā kvalifikācija atšķiras no Latvijas Republikā izvirzītajām prasībām, divu mēneša laikā:

55.3.11. pieņem lēmumu piemērot papildu prasības saskaņā ar normatīvajiem aktiem, kas nosaka papildu prasības ārvalstīs iegūtas profesionālās kvalifikācijas atzīšanai reglamentētajās profesijās;

55.3.12. pieņem lēmumu noteikt kvalifikācijas pārbaudi saskaņā ar normatīvajos aktos noteikto kvalifikācijas pārbaudes īslaicīgu profesionālo pakalpojumu sniedzējiem veikšanas kārtību un minēto kvalifikācijas pārbaudi veic. Ja kvalifikācijas pārbaude netiek veikta šo noteikumu 55.3.1 apakšpunkta ievaddaļā minētajā termiņā, Latvijas kompetentā institūcija reģistrē IMI sistēmas automātiski ģenerēto Eiropas profesionālo karti tādā statusā, kas ir līdzvērtīgs Latvijas kompetentās institūcijas izdotai Eiropas profesionālajai kartei;”.

5. Izteikt 55.4. apakšpunktu šādā redakcijā:

“55.4. izveido un uztur izdoto Eiropas profesionālo karšu reģistru un pēc darba devēju, klientu, pacientu, institūciju un citu ieinteresēto personu pieprasījuma sniedz informāciju par attiecīgās Latvijas kompetentās institūcijas izdoto Eiropas profesionālo karšu autentiskumu un derīgumu.”

6. Izteikt 55.1 punktu šādā redakcijā:

“55.1 Saņemot pieteikumu no pretendenta, kuram ir tiesības veikt profesionālo darbību māsas, farmaceita vai fizioterapeita profesijā Latvijas Republikā un kurš pretendē uz īslaicīgu profesionālo pakalpojumu sniegšanu citā dalībvalstī attiecīgajā reglamentētajā profesijā, attiecīgā Latvijas kompetentā institūcija izdod Eiropas profesionālo karti īslaicīgu pakalpojumu sniegšanai, ja pretendenta iesniegtie izglītību un profesionālo kvalifikāciju apliecinošie dokumenti šim pretendentam dod tiesības uz profesionālās kvalifikācijas atzīšanu, piemērojot speciālo profesionālās kvalifikācijas atzīšanas sistēmu vai uzņemošā valsts attiecīgajai profesijai nepiemēro kvalifikācijas pārbaudi pirms pirmās pakalpojumu sniegšanas reizes.”

7. Papildināt noteikumus ar 55.2 punktu šādā redakcijā:

“55.2 Saņemot pieteikumu no pretendenta, kurš pretendē uz pastāvīgu profesionālo darbību vai īslaicīgu profesionālo pakalpojumu sniegšanu attiecīgajā profesijā Latvijas Republikā māsas, fizioterapeita vai farmaceita profesijā, bet kurš nevar apliecināt savas tiesības veikt profesionālo darbību attiecīgajā profesijā nevienā no dalībvalstīm, par šo noteikumu 55.1 apakšpunktā minēto kompetento iestādi uzskata tās valsts kompetento institūciju, kurā pretendents ir ieguvis profesionālo kvalifikāciju. Pretendents norāda, kuras dalībvalsts kompetentajai institūcijai ir jāadresē informācijas pieprasījums, ja viņš profesionālo kvalifikāciju ieguvis vairākās dalībvalstīs.”

8. Izteikt 56. punktu šādā redakcijā:

“56. Latvijas kompetentā institūcija nekavējoties anulē izdoto Eiropas profesionālo karti, ja:

56.1. konstatēti normatīvo aktu vai profesionālās darbības noteikumu pārkāpumi. Lēmumu argumentēti pamato un informē par to personu, kurai izdota attiecīgā Eiropas profesionālā karte;

56.2. no personas, kurai izdota Eiropas profesionālā karte, saņemts iesniegums Eiropas profesionālās kartes anulēšanai personiskajā lietā IMI sistēmā;

56.3. šo noteikumu 51. punkta ievaddaļā minētajā personiskajā lietā esošie dokumenti liecina, ka persona ir zaudējusi tiesības veikt profesionālo darbību attiecīgajā reglamentētajā profesijā. Lēmumu argumentēti pamato un informē par to personu, kurai izdota attiecīgā Eiropas profesionālā karte.”

9. Papildināt 57.4.  apakšpunktu aiz skaitļa “55.3.” ar vārdu un skaitli “un 55.3.1”.

10. Aizstāt 60. punktā skaitļus un vārdu “54.2.2. un 55.3.” ar skaitļiem un vārdu “54.2.2., 55.3., 55.3.1, 56.1. un 56.3.”.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa